Alfons Willberg

Alfons Wilhelm Willberg (10. marraskuuta 1897 Turku – 15. elokuuta 1963 Lohja) oli suomalainen diplomi-insinööri, teollisuusneuvos ja Suomen Standardisoimisliiton pitkäaikainen johtaja. Biografia-sampo: Alfons Willberg Viitattu 22.8.2021.

Willbergin vanhemmat olivat liikemies Anders Wilhelm Willberg ja Anna Alvina Nissinen ja puoliso vuodesta 1930 Enni Ester Wetterstrand. Willberg tuli ylioppilaaksi Helsingissä 1917 ja valmistui diplomi-insinööriksi Zürichissä 1922. Hän toimi ensin lyhyen aikaa teollisuudessa, mutta tuli sitten Suomen Standardisoimislautakunnan sihteeriksi 1924 ja Suomen Standardisoimisliiton toimitusjohtajaksi 1947. Tästä tehtävästä hän jäi eläkkeelle vasta 1962. Sotien aikana Willberg oli valtion lisenssitoimikunnan apulaisjohtaja ja päällikkö kansanhuoltoministeriössä vuoteen 1946 asti. Hän oli myös kauppavaltuuskuntien asiantuntijajäsenenä sotien aikana ja jälkeen, esimerkiksi Suomen–Englannin kauppavaltuuskunnan jäsen 1948. Willberg oli Suomen ja Neuvostoliiton bilateraalista kauppaa varten perustetun Stalko-yhtiön toimitusjohtaja 1955. Standardoinnin kehittämiseen merkittävästi 1920-luvulta asti Suomessa vaikuttanut Willberg sai teollisuusneuvoksen arvonimen vuonna 1959.50-vuotiaita. Helsingin Sanomat, 10.11.1947, s. 3.

Lähteet

 Aiheesta muualla 
 A. Willberg : Kalenteriuudistuksesta. Esitelmä pidetty Suomen Konepainajainsinööriyhdistyksen kokouksessa 20. 10. 34, Helsingin Sanomat, 30.12.1934, nro 351, s. 18, Kansalliskirjaston digitaaliset aineistot

Luokka: Suomalaiset insinöörit
Luokka: Suomalaiset järjestöjohtajat
Luokka: Vuonna 1897 syntyneet
Luokka: Vuonna 1963 kuolleet